stanford-oval/wikipedia huggingface dataset:
עוגת ירח

| --- | --- |

 
 מאכלים
 סוג:  מגדנאות, bánh, Chinese bakery product, מגדן 
 מוצא:  הרפובליקה העממית של סין, טאיוואן 
 
עוגת ירח (במנדרינית: 月饼 "יוּאֶה (ירח)-בִּינְג (עוגה)", באנגלית: mooncake) הוא מאפה סיני מסורתי הנאכל בעיקר בחג אמצע הסתיו (中秋节 - ג'וֹנְג-צְ'יוּ-גְ'יֶה). הפסטיבל מתרכז בהערכה לירח וצפייה בירח, כאשר במהלכו נחשבות עוגות ירח במגוון עצום של טעמים למעדן חובה מסורתי. באופן טיפוסי, נהוג להציע עוגות ירח לחברים ומשפחה בכינוסים משפחתיים או מסיבות.
עוגת ירח קלאסית הן עגולות, בקוטר של כ-10 סנטימטרים וכ 3–4 סנטימטרים עובי, ונאכלות במיוחד באזורים הצפוניים והדרומיים של סין. העוגות בדרך כלל בעלות מילוי עשיר העשוי מממרח שעועית אדומה או ממרח זרעי לוטוס, עטוף בשכבה פריכה של חלמון ביצי ברווז מומלח אפוי. עוגות ירח נחתכות למשולשים קטנים ומוגשות עם תה עלים סיני. בימינו נהוג שאנשי עסקים ומארחים מגישים ללקוחותיהם או אורחיהם עוגות ירח כמתנה, ובכך התפתחה תעשיית עוגות ירח מושקעות ומעוצבות.
עקב העלייה המתמדת בהשפעה התרבותית של סין, התפשטו עוגות ירח וחגיגות אמצע הסתיו לחלקים אחרים ברחבי אסיה. בנוסף החלו גם מסעדות במדינות מערביות להגיש עוגות ירח כמעדן.
גלריית תמונות

עוגות ירח פופולריות המוצעות למכירה ברחבי סין
עוגות ירח חצויות. משמאל עוגה במילוי שורש זרעי לוטוס ומימין עוגה במילוי שעועית אדומה וחלמון ביצת ברווז
עוגת ירח הממולאת בפסטה של זרעי לוטוס
עוגת ירח בציפוי של אורז דביק הנהוגה בוייטנאם
עוגת ירח נפוצה הנקראת "חמשת האגוזים"
"עוגת עור שלג" - עוגת ירח לא אפויה הנפוצה בהונג-קונג
הערות שוליים

↑  Asianweek (אורכב 26.05.2010 בארכיון Wayback Machine)
↑  "Mid-Autumn Festival in Other Asian Countries". Travelchinaguide.com. אורכב מ-המקור ב-2018-09-10. נבדק ב-2019-09-15.
↑  "A  Chinese Symbol of Reunion: Moon Cakes - China culture".
↑  Kenneth Goh (10 באוגוסט 2014). "Back To Basics–Baked Traditional Mooncake (传统粤式月饼）". Guai Shu Shu. אורכב מ-המקור ב-2018-10-23. נבדק ב-2019-09-15. {{cite news}}:  (עזרה)
↑  Parulis-Cook, Sienna. "Mooncakes: China's Evolving Tradition". The Atlantic.
↑  "Customs around the Mid-Autumn Festival". China Today. 2016-09-07. אורכב מ-המקור ב-2018-12-05. נבדק ב-2019-09-15.
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
שירלי גליק

| --- | --- |
אין תמונה חופשית
 לידה:  1 באוקטובר 1972 (בת 52) 
 מדינה:  ישראל 
 
שירלי גליק (נולדה ב-1 באוקטובר 1972) היא דוגמנית ישראלית.
ביוגרפיה

בצה"ל שירתה גליק כסייעת לרופא שיניים, ובשנות התשעים החלה לדגמן ועבדה בין היתר עם המעצבת דורין פרנקפורט. ב-2005 הובילה את קמפיין האופנה של "אליאן סטולרו". ב-2009 הופיעה בקמפיין של רשת האופנה "PUSH".
היא נודעה, ביחד עם איה קרמרמן, כצמד "איה ושירלי" והן שימשו ככתבות בתוכנית "ערב טוב עם גיא פינס". הן גם היו אמורות להנחות את התוכנית "יצרים עם איה ושירלי" בערוץ 10 אך מועצת הרשות השנייה פסלה את שידור התוכנית.
היא שיחקה תלמידה בבית ספר לבנות הנרצחת בפרק בסדרת הטלוויזיה "Tropical Heat", הופיעה כדוגמנית בתוכנית "רמת אביב גימל" וגם בתפקיד עצמה ככתבת בקומדיה "שמש".
ב-2018 הנחתה את התוכנית "עיצוב בע"מ".
מייקל גרינספן

| --- | --- |
אין תמונה חופשית
 לידה:  7 ביולי 1947 (בן 77) פילדלפיה שבארצות הברית
 מדינה:  ישראל 
 עיסוק:  במאי ומפיק
 בן או בת זוג:  גילת אנקורי 
 פרופיל ב-IMDb
 
מייקל גרינספן (באנגלית: Michael Greenspan; נולד ב-7 ביולי 1947 בפילדלפיה, ארצות הברית) הוא במאי ומפיק טלוויזיה ישראלי.
ביוגרפיה

גרינספן למד לתואר שני בתקשורת באוניברסיטת טמפל ועלה לישראל בשנת 1973, לאחר שביקר במדינה בשנת 1972 על מנת לכתוב מחקר על הטלוויזיה הישראלית.
גרינספן ביים בין היתר חלקים מהסדרות של הטלוויזיה החינוכית:
גבי ודבי
Here we are (פרקים בודדים, מרבית הסדרה כעוזר במאי לאירווינג קפלן)
זהו זה!
מה פתאום (קשקשתא)
הילדים משכונת חיים (פרקים מעטים)
ב-2011 השתתף בסדרה "החולמים" בתפקיד הנרי - אחד מדמויות האורח.
ב-2015 השתתף בסרט "מלחמת 90 הדקות" בבימויו של אייל חלפון.
בעבר שימש גם כשדר רשת CNN בישראל.
כיום מביים בעיקר סרטי תדמית וסרטים תיעודיים. בנוסף, הוא מנחה אירועים באנגלית.
חיים אישיים

גרינספן נשוי לשחקנית גילת אנקורי. לזוג שתי בנות.
ויטוריה דה גימארייש

ויטוריה ספורט קלאב (בפורטוגזית: Vitória Sport Clube) היא קבוצת כדורגל פורטוגלית מהעיר גימארייש. הקבוצה נוסדה בשנת 1922. אצטדיונה הביתי הוא אצטדיון ד. אפונסו הנריקוס, המכיל 30,165 מקומות ישיבה.
בעונת 1987/1986 הגיעה לרבע גמר גביע אופ"א והפסידה לבורוסיה מנשנגלדבך. בעונת 2007/2008 סיימה במקום השלישי, ובכך נכנסה לסיבוב השלישי של מוקדמות ליגת האלופות בעונה שלאחריה.
היא הפסידה במוקדמות לפ.צ. בזל השווייצרית 2:1 ו- 0:0 ועברה לסיבוב הראשון של גביע אופ"א בו הודחה על ידי פורטסמות'.
בעונת 2013/2012 זכתה בגביע הפורטוגלי, לאחר ניצחון בתוצאה 1–2 על בנפיקה ליסבון.
סגל הקבוצה

מעודכן ל-1 באוקטובר 2024
תארים

הגביע הפורטוגלי: 2012/13 
 סגנות : 1941/42, 1962/63, 1975/76, 1987/88, 2010/11, 2016/17
הסופר קאפ הפורטוגלי: 1988 
 סגנות : 2011, 2013, 2017
הערות שוליים

↑  Equipa Principal - Vitória Sport Clube, ‏2021-07-07 (ב־European Portuguese)
| קונפרנס ליג 2024/2025 |
| --- | --- | --- |
| דרג א' | אנגליה צ'לסי • דנמרק פ.צ. קופנהגן • בלגיה גנט • איטליה פיורנטינה • אוסטריה ל.א.ס.ק. לינץ • ספרד ריאל בטיס |  |
| דרג ב' | טורקיה איסטנבול בשאקשהיר • נורווגיה מולדה • פולין לגיה ורשה • גרמניה פ.צ. היידנהיים • שוודיה יורגודן • קפריסין אפואל ניקוסיה |  |
| דרג ג' | אוסטריה ראפיד וינה • קפריסין אומוניה ניקוסיה • פינלנד ה.י.ק. הלסינקי • פורטוגל ויטוריה דה גימארייש • קזחסטן אסטנה • סלובניה אולימפיה ליובליאנה |  |
| דרג ד' | בלגיה סרקל ברוז' • אירלנד שמרוק רוברס • ויילס דה ניו סיינטס • שווייץ לוגאנו • סקוטלנד הארט אוף מידלות'יאן • צ'כיה מלאדה בולסלאב |  |
| דרג ה' | מולדובה פטרוקוב חנצ'שט • שווייץ סנט גאלן • יוון פנאתינאיקוס • סרביה באצ'קה טופולה • בוסניה והרצגובינה בוראץ באניה לוקה • פולין יגילוניה ביאליסטוק |  |
| דרג ו' | סלובניה נ.ק צליה • צפון אירלנד לרן • בלארוס דינמו מינסק • קפריסין פאפוס • איסלנד ויקינגור רייקיאוויק • ארמניה נואה |  |
| --- | --- |
בקרת זהויות :  VIAF: 149491108   WorldCat (עם VIAF): 149491108 
ערך זה הוא קצרמרבנושא כדורגל פורטוגזי ובנושא מועדוני כדורגל. אתם מוזמנים לתרום לוויקיפדיה ו.
קרדית אבק הבית

| קרדית אבק הבית |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
תת־מחלקה:: אקריות
סדרה:: Sarcoptiformes
משפחה:: Pyroglyphidae
סוג:: Dermatophagoides
מין:: קרדית אבק הבית
שם מדעי
 Dermatophagoides pteronyssinus

קרדית אבק הבית (שם מדעי: Dermatophagoides pteronyssinus), הידועה גם בשם קרדית האבק, היא אקרית מיקרוסקופית שחיה במגורי אדם בתנאי אבק ולחות על גבי ספרים, בגדים, מצעים וחפצים דומים. הקרדית ניזונה מקשקשי עור, והפרשותיה מהוות אחד מהגורמים העיקריים לתגובות אלרגיות בבני אדם.
קיימים שני זנים עיקריים של קרדית אבק הבית הנפוצים בכל העולם.
צורה

בתנאים מסוימים, על רקע בצבע שחור, ניתן להבחין בקרדית האבק באמצעות זכוכית מגדלת. גודלה של קרדית האבק המצויה הוא כ-0.42 mm (מילימטר) אורך וכ-0.25-0.32 mm רוחב. לקרדית האבק הבוגרת 8 רגליים ולזחל 6. בשל משקלה הנמוך, מסוגלים זרמי אוויר קלים להעבירה ממקום למקום בקלות רבה.
מחזור חיים

מחזור חיים ממוצע של קרדית ממין זכר עומד על כ-10 ימים, ואילו מחזור חייה של קרדית ממין נקבה עומד על כ-10 שבועות. משך ההתפתחות במהלך מחזור החיים (מביצה ועד לקרדית בוגרת) תלוי מאוד בתנאי מזג האוויר והמחייה. במהלך חייה של הקרדית הנקבה היא תטיל 60–100 ביצים במהלך 5 השבועות האחרונים בחייה. במהלך מחזור חיים של 10 שבועות תייצר קרדית האבק כ-2,000 חלקיקי צואה.
כדי להרוג את קרדית האבק ניתן לחשוף אותה לטמפרטורה של 60 מעלות צלזיוס במשך שעה או להקפיאה לטמפרטורות נמוכות, או לחשוף אותה לשמש ולקרינה.
אזורי מחיה ומזון

קרדית אבק הבית חיה באזורים ביתיים בלבד, בעלי אחוז לחות הגבוה מ-45% (לחות מיטבית של 75%) וטמפרטורה מיטבית של 35 מעלות צלזיוס, על גבי בגדים, ספרים, ריהוט (מזרנים
בספות, מיטות וכדומה), מצבורי אבק וחפצים אחרים היכולים להמצא בבית.
היא ניזונה בעיקר מקשקשי עור (תאי עור מתים).
בארץ ישראל, בשל הלחות הגבוהה והחום הרב, נפוצה בעיקר באזורי שפלת החוף, שם התנאים הם הטובים ביותר לגידולה. היא מצויה פחות באזורים היבשים או הקרים מאוד, אך גם שם היא קיימת לעיתים.
אלרגיה

גלליה של קרדית אבק הבית הם אלרגנים נפוצים והם גורמים לתגובה אלרגית לאנשים הרגישים להם כאשר הם באים במגע עם האף ומערכת הנשימה. תגובה זו מתבטאת בהתעטשות, נזלת, עפעפיים נפוחים ותסמינים נוספים.
פרק הזמן העיקרי בו מתקיימת החשיפה לאלרגן הוא בשעות השינה, אולם גם בשעות היום ניתן להחשף לאלרגן בכמויות דומות. המיטה והמזרן היא סביבה נוחה מאוד לקרדית האבק, לרוב המקום לח וחם מספיק כדי לספק תנאי גידול טובים לקרדית, לכן יש מספר רב של קרדיות חיות על גבי רהיט זה. בשעות השינה, שרוי האדם הישן במשך שעות רבות על גבי המיטה. בשל קלות משקלם, מתערבבים גלליהן של הקרדיות באוויר (או שהם נישאים ברוח) ומגיעים למערכת הנשימה דרך האף, בתהליך הנשימה, שם מתרחשת תגובה אלרגית אליהם.
במקרים קיצוניים קרדית האבק יכולה לגרום לחנק אצל חולי אסתמה חריפה ובעקבות כך למוות.
ראו גם

דמודקס
ז'אן ולז'אן

| --- | --- |

 סוג:  פרוטגוניסט
 הוצאה לאור:  כתר
 שם ספר:  "עלובי החיים" מאת ויקטור הוגו
 שם סרט:  "עלובי החיים" (במאי: טום הופר)
 יוצרים:  ויקטור הוגו
 גילום הדמות:  דודו פישר יבגני שפובלוב ליאם ניסן יו ג'קמן קולם וילקינסון ראמין קרימלו ריצ'רד ג'ורדן אלפי בואי אמיר דדון זוהר בדש
 מידע
 תאריך לידה:  1769 
 גזע:  אדם
 מין:  זכר
 מקצוע:  אסיר לשעבר, ראש עירייה, יזם
 דת:  נצרות רומית-קתולית
 אזרחות:  צרפת צרפת
 תאריך פטירה:  1833 
 דמויות קשורות
 אויבים:  ז'אבר מר ת'נרדייה
 
ז'אן ולז'אן (בצרפתית: Jean Valjean) הוא דמות בדיונית, הפרוטגוניסט העיקרי ברומן משנת 1862 של ויקטור הוגו "עלובי החיים". ז'אן ולז'אן הוא אסיר משוחרר ואדם קשה יום, אשר מצליח להיחלץ ממצבו האישי הגרוע ולהפוך לאדם טוב, אך ממשיך להימלט כמעט כל ימיו ממערכת אכיפת החוק, ובעיקר ממפקח המשטרה ז'אבר, בעוד מצפונו ממשיך לייסר אותו על עברו. במשך החלק השני של הספר ולז'אן מתמסר לגידולה של קוזט.
הדמות

ולז'אן מתואר כאדם חזק פיזית, שמשתווה בכוחו למספר גברים יחד. כוחו הרב משמש סימן זיהוי שלו, ומוביל בין היתר לזיהויו על ידי ז'אבר, כאשר ולז'אן מציל את חייו של אדם שנלכד תחת עגלה בנוכחותו.
מבחינה נפשית, ולז'אן עובר בתחילת הספר תהליך של חזרה בתשובה, כאשר מאדם רע הוא הופך לאדם מוסרי, והתנהגותו משמשת דוגמה להתנהגות של "אדם מושלם", בהשפעתו של ההגמון "בינווני". עם זאת מבצע ולז'אן בשוגג גניבה של מטבע מילד קטן, ומעשה זה מחייב אותו - כאסיר משוחרר - לעונש של מאסר עולם. לכל אורך הספר חווה ולז'אן נקיפות מצפון על היותו אסיר נמלט, ורואה עצמו כלא שייך לחברה הנורמטיבית. עם זאת, מתואר ולז'אן על ידי אחרים כ"אדם קדוש", בשל מעשיו הטובים והסבל שהוא עובר.
לאורך העלילה ולז'אן מתייסר כמה פעמים בלבטים מוסריים קשים, זאת כאשר אין ברירה רק בין רע לטוב אלא בין ערך אחד לערך אחר. ולז'אן מצליח להתגבר על נטיותיו האנוכיות, ולבחור בצד המוסרי, זאת על אף שהוא חש פיתוי להתעלם מהמוסר לטובתו וכמעט נכנע לכך. למשל, אף שהוא חש שנאה עזה למריוס מחמת קנאתו באהבתם שלו ושל קוזט, הוא מסכן את חייו כדי להציל את מריוס ממוות.
לאחר השחרור מצליח ולז'אן להשתקם ולפתח תעשיית תכשיטים באזור בו הוא מתגורר, תחת הזהות הבדויה "מר מדלן". יזמתו הופכת אותו לאחד האנשים העשירים במחוז, והוא תורם לשגשוגו של האזור כולו. בהמשך הוא אף הופך, שלא מרצונו אלא לאור הפצרותיהם של בני עירו, לראש עירייה.
ולז'אן מתואר כאדם סגפן, שלא צורך כל מותרות ומפזר את כספו לעניים ולתרומות. מנהלת משק הבית שלו מעריצה אותו על טוב ליבו והשלימות המוסרית שלו, ואף משקרת על מנת להצילו מפני ז'אבר, אף שלא הוציאה דבר שקר מפיה כל חייה.
ולז'אן הפך לאחר פרסום הספר "עלובי החיים" לארכיטיפ של קדוש מעונה, אשר נרדף גם על ידי סביבתו וגם על ידי מצפונו.
הנצחה

כוכב לכת מינורי 24601 Valjean, נקרא על שמו של ז'אן ולז'אן, ומקשר בין מספרו בכלא (כאסיר מס' 24601) ודמותו בעלובי החיים.
הערות שוליים

↑  "24601 Valjean (1971 UW)". JPL. נבדק ב-1 באוקטובר 2018. {{cite web}}:  (עזרה)
נלי טיילו רוס

נלי טיילו רוס (Nellie Tayloe Ross;‏ 29 בנובמבר 1876 - 19 בדצמבר 1977) הייתה מושלת ויומינג ה-14,  האישה הראשונה שכיהנה כמושלת בארצות הברית והאישה הראשונה שכיהנה כראש המטבעה הלאומית של ארצות הברית.
תחילת דרכה

רוס נולדה בשם נלי דייוויס טיילו באזור חקלאי בצפון מערב מדינת מיזורי, ארצות הברית. הוריה, ג'יימס ואליזבת', היו צאצאים (בנפרד) לאישים אמריקנים חשובים. שנות ילדותה של רוס היו רצופות טרגדיות משפחתיות. הוריה שכלו שני בנים שנפטרו בגיל צעיר, בית החווה שלהם נשרף, הם עזבו את המדינה וביעדם החדש חייה של המשפחה לא היו קלים יותר; אחותה הקטנה של רוס נפטרה גם היא ולאחר מספר שנים מתה גם האם. אביה נקלע לקשיים כלכליים והם עברו דירה בפעם השנייה, הפעם לאומהה, נברסקה. רוס שכבר הייתה עלמה צעירה סייעה למשפחתה על ידי מתן שיעורים פרטיים בפסנתר. בהמשך היא למדה הוראה בתוכנית דו-שנתית בסבסוד העירייה, ובמשך מספר שנים עבדה כגננת.
בתחילת המאה ה-20, נסעה רוס הצעירה לבקר קרובי משפחה בטנסי. בעת ביקור זה פגשה רוס עורך דין צעיר בשם ויליאם ברדפורד רוס. בספטמבר 1902, לאחר יותר משנה של היכרות, נישאו השניים. ויליאם רוס החליט לעסוק במשפטים במערב והזוג הצעיר עבר לעיר שאיין, בירת ויומינג. פחות משנה לאחר שנישאו ילדה רוס תאומים. בהמשך נולד בן נוסף שנפטר בגיל צעיר ולאחר מספר שנים נולד לזוג בן רביעי. ויליאם הצליח בתחומו ובנוסף לעיסוקו בתחום המשפטים פנה לפוליטיקה והפך לאחד האנשים הבכירים במפלגה הדמוקרטית במדינת ויומינג. ויליאם התמודד על מספר משרות ציבוריות, אך בכולן הפסיד במדינה השמרנית והרפובליקנית בעיקרה. במהלך נישואיהם רוס לא עבדה. היא גידלה את ילדיהם ולקחה חלק בפעילויותיו של מועדון נשים מקומי.
בשנת 1922 התמודד ויליאם על משרת מושל ויומינג. ויליאם פנה למצביעים פרוגרסיביים משתי המפלגות הגדולות וכך סלל את דרכו לתפקיד המושל ה-12 של ויומינג. לאחר כשנה וחצי בתפקיד חלה ויליאם, בעקבות סיבוכים של ניתוח להסרת התוספתן. אנשי המפלגה הדמוקרטית פנו לאלמנתו של ויליאם, נלי טיילו רוס, וביקשו ממנה להתמודד על התפקיד. רוס לא מיהרה להשיב לבקשה זו, אך לבסוף הסכימה להצעתם. היא זכתה במינוי מטעם המפלגה ולאחר מכן פנתה למצביעים בשני מכתבים, שם פרסה בפניהם את תוכניותיה להמשיך את חזונו של בעלה, חזון שלטענתה ידעה טוב יותר מכולם. פרט למכתבים אלו סירבה רוס לצעדי פרסום ויחסי ציבור. האלמנה נגעה ללבם של רבים מתושבי ויומינג. גם הרעיון שמדינתם תהיה הראשונה בה תיבחר אישה לתפקיד הרם הלהיב רבים. ביום הבחירות, 4 בנובמבר 1924 נבחרה רוס למשרת המושל. באותו היום נבחרה גם מרים א. פרגוסון (אנ') לעמוד בראש מדינת טקסס, אך פרגוסון, גם היא רעייתו של מושל (בעלה הודח מתפקידו) נכנסה לתפקידה רק ב-21 בינואר 1925. רוס נכנסה לתפקיד ב-5 בינואר וכך זכתה להיות האישה הראשונה בארצות הברית שהושבעה כמושלת.
קריירה פוליטית וציבורית

רוס התיישבה על כורסת המושל בינואר 1925 והחלה לקדם את מדיניותו של בעלה. מדיניות זו, קראה, בין היתר לקיצוץ מסים והקטנת הבזבוז הממשלתי, תמיכה בחוקי היובש, תמיכה כספית בענף החקלאות, רפורמה בענף הבנקאות (בנקים רבים היו בסכנת קריסה באותה עת), וקידום חוקים שיגנו על קטינים ונשים במקומות עבודה. כהונתה של רוס כמושלת דמוקרטית במדינה הרפובליקנית לא הייתה מוצלחת בעיקרה ולא נשאה פירות רבים. רוס נכשלה בניסיונה להיבחר מחדש, ובינואר 1927 נפרדה מתפקידה. אך רוס לא נעלמה מעין הציבור; היא נסעה ברחבי ארצות הברית, העבירה הרצאות, כתבה מאמרים, ובשנת 1928 מונתה לתפקיד סגן יושב ראש הוועדה הדמוקרטית הלאומית (DNC), הגוף המנהיג את המפלגה הדמוקרטית. בשנת 1932 סייעה לקמפיין הבחירות של מועמד המפלגה הדמוקרטית לתפקיד נשיא ארצות הברית, פרנקלין דלאנו רוזוולט. רוזוולט נבחר לנשיאות. בין מינויו הרבים לאחר היבחרו, הוא מינה את נלי טיילו רוס למנהלת המטבעה הלאומית של ארצות הברית, הגוף הפדרלי שאחראי על ייצור מטבעות עבור ממשלת ארצות הברית. תפקיד שעד אותה עת מונו אליו גברים בלבד. בתפקיד זה זכתה רוס להצלחה רבה; היא יזמה אוטומציה במטבעה, דבר שאיפשר לצמצם את כוח האדם ב-75 אחוז ולחסוך כסף רב. רוס כיהנה כראש המטבעה הלאומית במשך כל תקופת כהונתו של רוזוולט וגם במשך כהונתו של הארי טרומן, סך הכול כעשרים שנה. ב-1953 כבשו הרפובליקנים את הבית הלבן, ורוס סיימה את תפקידה ויצאה לפנסיה.
רוס נפטרה בגיל 101, בעיר וושינגטון. היא נקברה בחלקה המשפחתית בבית הקברות לייקוויו בשאיין, ויומינג. תפקידה של רוס כראש המטבעה הלאומית של ארצות הברית היה התפקיד המשמעותי ביותר בקריירה שלה, אך היא זכורה בעיקר כאישה הראשונה שהושבעה כמושלת.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1775.
Governor Lady: The Life and Times of Nellie Tayloe Ross נכתב על ידי טבה ג'. שיר (Teva J. Scheer)
פינית

| --- | --- |

 מדינות:  פינלנד, אסטוניה, רוסיה (מחוז קרליה), שוודיה (אזור נורלנד)
 אזורים:  צפון מזרח אירופה
 דוברים:  כ-6,000,000
 שפת אם:  כ-6,000,000
 כתב:  אלפבית לטיני, כתב ברייל סקנדינבי 
 משפחה:  אוּרַאלִית פינוֹ אוּגרית פינו-פּרמית פינו-וולגית פינו-לאפּית בלטו-פינית פינית
 לאום:  פינלנד פינלנד
 ארגון:  האיחוד האירופי
 מוסד:  Finnish Language Office 
 קוד שפה:  fi 
 קוד ISO 639-1:  fi 
 קוד ISO 639-2:  fin 
 קוד ISO 639-3:  fin 
 ראו גם:  שפה • כתב • רשימת שפות
 
פינית (Suomen kieli ‏– IPA: ‏[ˈsuo̯mi]קובץ:Fi-suomi.ogg‏Ⓘ‏) היא שפה פינו-אוגרית המשתייכת למשפחת השפות האוּרַאלִיוֹת.
זוהי שפתה הרשמית של פינלנד, לצד השוודית. היא מדוברת בפי כ-6 מיליון איש, הכוללים כמעט את כל תושבי פינלנד, וכמה עשרות אלפים במדינות השכנות (שוודיה, נורווגיה, רוסיה ואסטוניה), וכן בקנדה ובארצות הברית. זוהי שפת האם של כ-93% מתושבי פינלנד; שאר תושבי המדינה, אשר שוודית וסאמי (לאפית) הן שפות האם שלהם, לרוב דוברים פינית כשפה שנייה.
השפות הקרובות ביותר לפינית הן קַרֶלִית (מדוברת ברפובליקת קַרֶלִיָה שברוסיה), אסטונית, חמש השפות, הנפוצות פחות, המדוברות במחוז סנקט פטרבורג (ברוסיה) והשפה הלִיווִית (מדוברת בצפון-מערב לטביה ובדרום-מערב אסטוניה). תשע השפות האלו מהוות את הענף הבלטו-פיני במשפחת השפות האוּרַאלִיוֹת. ענף זה, ביחד עם שפת סאמי (לאפּית), מהווה את קבוצת השפות הפינו-לאפּית. קרובה רחוקה של הפינית היא ההונגרית. שפה זו, ביחד עם פינית, השפות הפינו-לאפיות ושפות נוספות (38 בסך הכול, רובן ככולן מדוברות ברוסיה) מהוות את משפחת השפות האוּרַאלִיוֹת.
הגיית השפה וכתיבתה > עיצורים

| 0 | 1 | 2 |
| --- | --- | --- |
העיצורים
| הסימון הגרפי | תעתיק IPA | הערך הפונטי |
| Bb | b̥‏ ~ p | מופיע במילים שאולות מודרניות – נהגה לרוב כהגיית פ"א |
| Cc | k, s | מופיע במילים שאולות – נהגה כהגיית כ"ף, או כסמ"ך לפני e i |
| Dd | d̥‏ ~ t | נהגה לרוב כהגיית ת"ו |
| Ff | ʋ | מופיע במילים שאולות מודרניות – נהגה לרוב כהגיית ו"ו ללא חיכוך בשפתיים |
| Gg | k ~ ɡ̊ | מופיע במילים שאולות מודרניות – נהגה לרוב ככ"ף |
| Hh | h ~ ɦ | נהגה כהגיית ה"א, ובהשפעת תנועות נהגה כה"א קולית במילה "מהר" |
| Jj | j | נהגה כהגיית יו"ד עיצורית |
| Kk | k | נהגה כהגיית כ"ף |
| Ll | l | נהגה כהגיית למ"ד |
| Mm | m | נהגה כהגיית מ"ם |
| Nn | n | נהגה כהגיית נו"ן |
| Pp | p | נהגה כהגיית פ"א |
| Qq | k | מופיע בשמות פרטיים זרים – נהגה לרוב ככ"ף |
| Rr | r | נהגה כהגיית רי"ש מתגלגלת |
| Ss | s | נהגה כהגיית סמ"ך |
| Tt | t | נהגה כהגיית ת"ו |
| Vv | ‏ʋ | נהגה כהגיית F הנ"ל – לרוב כך במקום [v] |
| Ww | ‏ʋ | מופיע לרוב במילים שאולות – נהגה כ-V הנ"ל |
| Xx | ks | מופיע במילים שאולות (לרוב מוחלף בצירוף ks) – נהגה לרוב קְסְ |
| Zz | s ~ z̥‏ ,ʦ | מופיע במילים שאולות (לעיתים מוחלף בצירוף ts) – נהגה לרוב כהגיית צד"י מודרנית, אך לעיתים כסמ"ך |
הגיית השפה וכתיבתה > תנועות

בפינית שמונה תנועות ו-18 דיפתונגים המורכבים מצרופיהן.
| 0 | 1 | 2 | 3 | 4 |
| --- | --- | --- | --- | --- |
|  | אחורית | אחורית | קדמית | קדמית |
| סגורה | u |  | y | i |
| אמצעית | o̞ |  | ø̞ | e̞ |
| כמעט-פתוחה |  |  |  | æ |
| פתוחה |  | ɑ |  |  |
| 0 | 1 | 2 |
| --- | --- | --- |
התנועות
| הסימון הגרפי | תעתיק IPA | הערך הפונטי |
| Aa | [ɑ]  | נהגה כהגיית פתח אחורית |
| Ee | [e̞]  | נהגה כהגיית צירי |
| Ii | [i]  | נהגה כהגיית חיריק |
| Uu | [u]  | נהגה כהגיית שורוק |
| Oo | [o̞]  | נהגה כהגיית חולם |
| Yy | [y]  | נהגה כהגיית חיריק מעוגלת |
| Ää | [æ]  | נהגה כהגיית A במלה האנגלית And |
| Öö | ø̞ | נהגה כהגיית צירי מעוגלת |
דקדוק פיני

פינית נחשבת לשפה קשה יחסית ללימוד, בשל התכונות הבאות:
חוקי דקדוק מורכבים (15 יחסות, למשל);
נטייה למילים ארוכות במיוחד, עקב הוספת סופיות בסופי מילים;
אוצר מילים ייחודי, עקב מיעוט השפות הקרובות לפינית;
נטייה לשימוש במונחים פיניים עבור מילים "בינלאומיות" המשותפות לשפות רבות אחרות, כגון טלפון, דיסקט, אימייל;
חיבור מספר מילים ליצירת מילה אחת.
אותיות מסוימות, כגון b ,x ו-c, כמעט ואינן קיימות בפינית. רוב שמות העצם מסתיימים בתנועה בצורתם הבסיסית. במקרה של חדירת מילים משפות אחרות, הן נוטות להשתנות ולהתאים את עצמן לכללים אלו. לדוגמה, המילה "בנק" הפכה בפינית ל-Pankki.
הספר המקיף ביותר לדקדוק השפה, "איסו סואומן קיאליופי", פורסם בשנת 2004.
דקדוק פיני > שמות עצם > הטיית שם עצם

בפינית יש 15 יחסות. הן מחולקות לארבע קבוצות שונות. להלן ההטיה של המילה poika, "ילד"
| 0 | 1 | 2 |
| --- | --- | --- |
|  יחסות תחביריות | יחיד | רבים |
| נומינטיב (נושא)-הילד | poika | pojat |
| אקוזטיב (מושא ישיר) ילד | pojan | pojat |
| פרטיטיב (מושא חלקי) את הילד | poikaa | poikia |
| גניטיב (שייכות) של הילד | pojan | poikien |
| יחסות מקומיות | יחיד | רבים |
| אינסיב (בילד) | pojassa | pojissa |
| אלטיב (מהילד)* | pojasta | pojista |
| אילטיב (אל הילד) | poikaan | poikiin |
| יחסות חיצוניות | יחיד | רבים |
| אדסיב (עם ילד\לילד יש) | pojalla | pojilla |
| אלאטיב (לילד) | pojalle | pojille |
| אבלטיב (מהילד) | pojalta | pojilta |
| יחסות אחרות | יחיד | רבים |
| אסיב (כמו ילד) | poikana | poikina |
| טרנסלטיב (להפוך לילד) | pojaksi | pojiksi |
| אבסיב (בלי ילד) | pojatta | pojitta |
| אינסטרוקטיב (באמצעות ילד) | - | pojin |
| קומיטטיב (בעלות) הילד שלי | - | poikine |
יחסה זו מציינת את המילה "מתוך", כלומר מהחלק הפנימי של משהו. לדוגמה "הרעש הגיע מתוך הבית"
יחסה זו מציינת את המילית "מ"משהו. למשל "הרעש הגיע "מ"הילד"
דקדוק פיני > שמות עצם > הרמוניית התנועות והחלפת העיצורים

בפינית, בדומה לשפות טורקיות ושפות אורליות אחרות, יש הרמוניית תנועות. קיימות 3 קבוצות של תנועות, וכל מילה חייבת להשתייך לאחת משתיהן, כשהקבוצה השלישית היא קבוצה נייטרלית. להלן הקבוצות:
| קבוצה ראשונה | קבוצה שנייה | קבוצה שלישית |
| --- | --- | --- |
| a o u | ä ö y | e i |
דקדוק פיני > שמות עצם > הרמוניית התנועות והחלפת העיצורים > החלפת עיצורים

בפינית, בדומה לטורקית, כאשר מוסיפים יחסות לשמות עצם או הטיות לפעלים, לפעמים העיצורים מתחלפים. לדוגמה:
העיצור p הופך ל-v. לדוגמה, המילה leipä (לחם) ברבים תהיה leivät (לחמים) ולא leipät
להלן טבלה של החלפת העיצורים בפינית, המחולקים לארבע קבוצות:
| עיצורים כפולים | העיצור שמחליף אותם |
| --- | --- |
KK: K
PP: P
TT: T
עיצורים עם 3 אותיות: העיצורים שמחליפים אותם
LKI: LJE
RKI: RJE
עיצורים עם 2 אותיות: העיצורים שמחליפים אותם (רובם כפולים)
NT: NN
NK: NG
LT: LL
RT: RR
MP: MM
עיצורים בודדים: העיצורים שמחליפים אותם
T: D
P: V
K: - (מושמט מהמילה)
דקדוק פיני > שמות עצם > שייכות

השייכות בפינית מורכבת מהוספת סיומות שייכות למילה, בדומה להונגרית וטורקית. להלן הטיית השייכות של המילה kirja ספר
| גוף | הטייה |
| --- | --- |
ראשון יחיד שלי minun: kirjani
שני יחיד שלך sinun: kirjasi
שלישי יחיד (שלו\שלה) hänen שלישי רבים (שלהם\שלהן) heidän: krijansa
ראשון רבים שלנו (meidän): kirjamme
שני רבים שלכם (teidän) שלך באופן רשמי: kirjanne
דקדוק פיני > הטיית פעלים > שם פועל

בפינית יש שלוש קבוצות של פעלים, ולכל קבוצה יש מספר סיומות שונות לפעלים. שמות הפועל מוטים באותה צורה כמו היחסות של שם העצם.
אלה הסיומות של הפעלים בפינית:
הפעלים הבסיסיים שנגמרים ב-a לדוגמה, puhua (לדבר)
הפעלים מסוג E (סוג 2) שמוסיפים להם taa. tää, essa, essä, en לדוגמה yrittää (לנסות)
הפעלים מסוג MA (סוג 3) שמוסיפים להם massa\ä masta\ä ma\än malla\ä matt\ä ma\än לדוגמה ymmärtää (להבין)
דקדוק פיני > הטיית פעלים > זמנים

בפינית יש ארבעה זמנים. כל הטיה של פועל בכל זמן מתחלקת לחיוב ושלילה. קיים זמן אחד של הווה, ושלושה זמני עבר, אבל זמן עתיד לא ממש קיים. להלן הזמנים:
הווה
אימפרפקטום – (פעולה שהתחילה ולא הסתיימה)
פרפקט – פעולה שהתחילה והסתיימה (כמו באנגלית have בפועל)
עבר מושלם (פלופרקט) – מציין פעולה שהתחילה, אבל פעולה אחרת קדמה לה (כמו had באנגלית)
דקדוק פיני > הטיית פעלים > מודוסים

בפינית יש ארבעה מודוסים:
מצב חיווי (אינדיקטיבי) – מצב המציין עובדות
מצב תנאי (conditional) – מצב שבו הדובר מציב תנאי
מצב פוטנציאלי – מצב שבו הדובר מדבר על מקרים שיכולים לקרות, אך לא בהכרח קורים
מצב ציווי – מצב שבו הדובר מצווה דבר מה על אחרים